
PROJEKTS uz 07.10.2026.

vēlamais datums izskatīšanai: [AK] 14.10.2026.
 domes sēdē: 29.10.2026.
sagatavotājs un ziņotājs: Guna Cielava


	LĒMUMS	
Ādažos, Ādažu novadā
				
2026. gada 29. oktobrī					Nr.«DOKREGNUMURS»	


Par nekustamā īpašuma “Valsts mežs 8052” sadali un nosaukuma piešķiršanu

[bookmark: _Hlk214869038][bookmark: _Hlk87279693]Ādažu novada pašvaldības dome izskatīja AS “Latvijas valsts meži” (reģistrācijas numurs 40003466281, juridiskā adrese: Vaiņodes iela 1, Rīga, LV-1004 (turpmāk – Iesniedzējs)) iesniegumu (29.09.2026. reģistrēts pašvaldībā ar Nr. ĀNP/1-11-1/26/5942 (turpmāk – iesniegums)), ar lūgumu piešķirt jaunveidojamam nekustamajam īpašumam nosaukumu “Kapsēta”, kura sastāvā paredzēts iekļaut no nekustamā īpašuma “Valsts mežs 8052” ar kadastra numuru 8052 001 0055 (turpmāk – Īpašums) sastāva izdalāmo zemes vienību ar kadastra apzīmējumu 8052 003 0539 (turpmāk - Zemes vienība) un saglabāt Zemes vienībai piešķirto nekustamā īpašuma lietošanas mērķi - Zeme, uz kuras galvenā saimnieciskā darbība ir mežsaimniecība (kods 0201).
Izvērtējot ar iesniegumu saistītos apstākļus, tika konstatēts:
1. [bookmark: _Hlk144820065][bookmark: _Hlk144893635]Īpašums ir ierakstīts Carnikavas pagasta zemesgrāmatas nodalījumā Nr. 100000463992 uz Latvijas valsts vārda, Latvijas Republikas Zemkopības ministrijas, nodokļu maksātāja kods 90000064161, personā. Īpašuma sastāvā ietilpst Zemes vienība, platība 5,4048 ha. 
2. Zemes vienība pašvaldībai nepieciešama Carnikavas kapsētas paplašināšanai, atbilstoši Ādažu novada pašvaldības domes 27.06.2024. lēmumā Nr. 231 “Par valsts nekustamā īpašuma atsavināšanu” noteiktajam, tādēļ Zemes vienību paredzēts atsavināt pašvaldībai un nepieciešams to iekļaut jaunizveidota nekustamā īpašuma sastāvā.
3. Atbilstoši Nekustamā īpašuma valsts kadastra informācijas sistēmas datiem Zemes vienības zemes lietošanas veids ir meži un tai ir reģistrēts nekustamā īpašuma lietošanas mērķis - Zeme, uz kuras galvenā saimnieciskā darbība ir mežsaimniecība (kods 0201).
4. Zemes vienība saskaņā ar Carnikavas novada teritorijas plānojumu atrodas Siguļu ciemā, Dabas un apstādījumu teritorijā (DA5) un Mežu teritorijā (M2). Dabas un apstādījumu teritorija DA5 ir funkcionālā zona, kas paredzēta kapsētas ierīkošanai un uzturēšanai. Teritorijā atļauta kapsētu apsaimniekošanai nepieciešamā infrastruktūra, tostarp, nedzīvojamās ēkas un citas būves, piemēram, kapličas, krematoriju ēkas, u.tml. Teritorijas papildu izmantošanas veidi pieļauj arī tirdzniecības vai pakalpojumu objektu apbūvi kapsētas funkciju nodrošināšanai. 
5. Nekustamā īpašuma valsts kadastra likuma (turpmāk – Likums) 11. panta pirmā daļa paredz, ka nekustamā īpašuma objektu nosaka nekustamajam īpašumam, kas ierakstīts zemesgrāmatā. Sadala vai apvieno tikai zemesgrāmatā ierakstītu nekustamo īpašumu. Nekustamā īpašuma objektu nosaka vai nekustamo īpašumu veido, ja Kadastra informācijas sistēmā reģistrētās izmaiņas nekustamā īpašuma sastāvā ir ierakstītas zemesgrāmatā.
6. [bookmark: _Hlk207699137]Ministru kabineta 20.06.2006. noteikumi Nr. 496 "Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība"  noteic:
6.1.  2. punkts – zemes vienībai nosaka nekustamā īpašuma lietošanas mērķi atbilstoši detālplānojumam, lokālplānojumam, vietējās pašvaldības teritorijas plānojumam vai normatīvajos aktos noteiktajā kārtībā uzsāktai zemes vai būves pašreizējai izmantošanai kadastrālās vērtēšanas vajadzībām;
6.2.  21.1 punkts - lietošanas mērķa maiņu var neveikt, ja spēkā esošais lietošanas mērķis pēc būtības atbilst funkcionālās zonas lietošanas mērķim (21.1 1. apakšpunkts), zemes vienība atrodas tikai funkcionālajās zonās "Mežu teritorija", "Lauksaimniecības teritorija", "Ūdeņu teritorija" vai "Dabas un apstādījumu teritorija" un spēkā esošais lietošanas mērķis pēc būtības atbilst funkcionālās zonas lietošanas mērķim (21.1 2. apakšpunkts).
7. Zemes vienībai noteiktais nekustamā īpašuma lietošanas mērķis zeme - uz kuras galvenā saimnieciskā darbība ir mežsaimniecība (kods 0201) nav maināms, jo spēkā esošais lietošanas mērķis pēc būtības atbilst funkcionālās zonas lietošanas mērķim.
8. Likuma 1. panta 14. punkts noteic, ka nekustamā īpašuma nosaukums ir ar pašvaldības lēmumu nekustamajam īpašumam lauku apvidū un, ja nekustamā īpašuma sastāvā esošā zemes vienība vai būve nav adresācijas objekts, nekustamajam īpašumam pilsētā vai ciema teritorijā piešķirts rekvizīts, kas nav adrese.
9. Ministru kabineta 10.01.2012. noteikumu Nr. 50 “Vietvārdu informācijas noteikumi” 16.1 punkts nosaka, ka vietvārdu piešķīrējinstitūcijām ir pienākums iesniegt Valsts valodas centrā atzinuma saņemšanai lēmuma projektu par oficiālā vietvārda piešķiršanu. Pašvaldībā __.10.2026. ir saņemts Valsts valodas centra atzinums Nr. 1-16.1/__ (reģ. Nr. ĀNP/1-11-1/26/___), ar kuru tiek saskaņota vietvārda “Jaunie Carnikavas kapi” piešķiršana.
Pamatojoties uz iepriekš minēto un Pašvaldību likuma 4. panta pirmās daļas 15. punktu un 10. panta pirmās daļas 6. punktu, Nekustamā īpašuma valsts kadastra likuma 11. panta pirmo daļu, Ministru kabineta 20.06.2006. noteikumu Nr. 496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 2., 21.11., 21.1 2. apakšpunktu un 23. punktu, kā arī domes Attīstības komitejas 14.10.2026. atzinumu, Ādažu novada pašvaldības dome
NOLEMJ:
1. Atļaut atdalīt no nekustamā īpašuma “Valsts mežs 8052” ar kadastra numuru 8052 001 0055 sastāva esošo zemes vienību ar kadastra apzīmējumu 8052 003 0539, lai veidotu jaunu nekustamo īpašumu.
1. Jaunizveidotajam nekustamajam īpašumam, kura sastāvā paredzēts iekļaut zemes vienību 5,4048 ha platībā ar kadastra apzīmējumu 8052 003 0539, piešķirt nekustamā īpašuma nosaukumu “Jaunie Carnikavas kapi”.
1. Pašvaldības Centrālās pārvaldes Administratīvajai nodaļai lēmumu nosūtīt Valsts zemes dienestam un AS “Latvijas valsts meži” uz e-adresi.
1. Pašvaldības izpilddirektora vietniecei veikt šī lēmuma izpildes kontroli.
1. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.



Pašvaldības domes priekšsēdētājs							G. Miglāns 

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
Izsniegt norakstus: 

Cielava, tel. 27343916

ADAZU NOVADA PASVALDIBA

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




